Pēterburgas guberņa
Pēterburgas guberņa (krievu: Санкт-Петербургская губерния), no 1914. gada Petrogradas guberņa, no 1924. gada Ļeņingradas guberņa bija Krievijas Impērijas (1710–1917), vēlāk Krievijas PSFR guberņa (1917–1927). Tās teritorija aptvēra mūsdienu Krievijas Ļeņingradas apgabala lielāko daļu. Guberņas centrs bija Pēterburga. Pēc tautas skaitīšanas datiem 1897. gadā guberņā līdztekus 1729 tūkstošiem krievu (81,9%) dzīvoja arī 130 tūkstoši somu (6,2%), 64 tūkstoši igauņu (3%), 63 tūkstoši vāciešu (3%) un 13 tūkstoši Ingrijas pamatiedzīvotāju ižoriešu.